O **Irish National Liberation Army, INLA** (en irlandés: *Arm Saoirse Náisiúnta na hÉireann*, en galego: *Exército de Liberación Nacional Irlandés*) é unha organización paramilitar de esquerdas republicana irlandesa formada o 8 de decembro de 1974.

Compartindo unha ideoloxía marxista co Movemento Socialista Republicano Irlandés, tivo unha grande influencia nos anos setenta e comezos dos oitenta e é hoxe un dos pequenos grupos armados republicanos irlandeses. Nos seus primeiros tempos, o INLA era coñecido como o **People's Liberation Army** (PLA). Durante este período, o principal obxectivo do grupo era protexer aos membros do Partido Socialista Republicano Irlandés de ataques do Official Irish Republican Army (IRA Oficial).

O INLA é unha organización ilegal na República de Irlanda onde está clasificada como tal baixo as Actas de Ofensas contra o Estado 1939-1998. O goberno irlandés emitiu unha orde de supresión en 1983. O Reino Unido ilegalizouno coa lexislación anti-terrorista.

Historia
--------

### Fundación

Os fundadores do INLA foron Seamus Costello e outros activistas que deixaran ou foran expulsados do IRA Oficial durante o alto o fogo do OIRA de 1972 e a postura cada vez máis reformista que estaba a tomar o Official Sinn Féin. Costello adoptou unha postura que mesturaba o republicanismo tradicional con posturas marxistas. Pouco despois de ser creado, o INLA foi atacado polos seus antigos compañeiros do OIRA, que tentaban destruír o grupo antes de que puidese medrar.

O 20 de febreiro de 1975, Hugh Ferguson, membro do INLA e cargo do IRSP, foi o primeiro membro en ser asasinado. Unha das primeiras operacións militares do INLA foi o atentado contra o xefe do OIRA Seán Garland en Dublín o 1 de maio. Aínda que recibiu seis disparos, sobreviviu. Logo de varios atentados acordouse unha tregua, pero ao pouco comezaron de novo as loitas. A vítima máis importante da reanudada loita foi Billy McMillen, comandante do OIRA en Belfast, asasinado polo membro do INLA Gerard Steenson. O seu asasinato non fora autorizado pola dirección e foi condenado por Seamus Costello. Isto foi seguido por varios asasinatos máis por parte dos dous bandos, nos que foi morto Seamus Costello, asasinado en Dublín o 6 de outubro de 1977.

Vítimas
-------

Segundo a base de datos Sutton da Universidade do Ulster, o INLA foi responsábel de 113 mortes durante o período coñecido como *The Troubles*, entre 1969 e 2001. Segundo o *Roll of Honour* do INLA, 33 dos seus membros morreron durante o conflito

| Vítimas | Mortes | Porcentaxe |
| --- | --- | --- |
| Forzas de seguridade británicas | 46 | 41% |
| Forzas de seguridade irlandesas | 2 | 2% |
| Civís | 39 | 34% |
| Políticos | 3 | 3% |
| Paramilitares republicanos | 16 | 14% |
| Paramilitares unionistas | 7 | 6% |

Notas
-----

1. ↑  THE OFFENCES AGAINST THE STATE ACTS, 1939 - 1998, *(en inglés)*.
2. ↑  Home Office - Proscribed Terror Groups Arquivado 18 de marzo de 2009 en Wayback Machine. — Páxina web do Home Office, accedido o 5 de agosto de 2008, *(en inglés)*.
3. ↑  *The Lost Revolution: The Story of the Official IRA and the Workers' Party*, Brian Hanley and Scott Millar, Penguin Books, ISBN 1844881202 pp. 296–297
4. ↑  Irish Republican Socialist Roll of Honour Arquivado 08 de xuño de 2011 en Wayback Machine. accedido o 19 de xaneiro de 2011, *(en inglés)*.

Véxase tamén
------------

### Outros artigos

|  |  |  |  |
| --- | --- | --- | --- |
| 

|  |  |  |
| --- | --- | --- |
|  | **Organizacións armadas republicanas irlandesas** |  |

 |
| **Actuais:** Cumann na mBan | CIRA | INLA | ÓnaÉ | RIRA | SnaÉ |
| **Antigas:** IPLO | IRA | Irish Volunteers | OIRA | PIRA | Saor Éire | Saor Uladh |

|  |  |
| --- | --- |
| Control de autoridades | 
* Wd: Q1146230
* WorldCat
* VIAF: 151378723
* GND: 4265973-5
* LCCN: n88165021

 |